# Elektroautomobiļu ārējās uzlādes sistēmu un zemes vienības ar kadastra apzīmējumu 7401 003 0013 Brīvības ielā 35, Ogrē, Ogres novadā daļas 64,64 m2 nomas līgums

Dokumenta datums ir tā elektroniskās

parakstīšanas datums

**Ogres novada pašvaldība**, reģistrācijas Nr. 90000024455, juridiskā adrese: Brīvības iela 33, Ogre, Ogres novads, LV-5001, turpmāk – Iznomātājs, kura vārdā saskaņā ar Ogres novada pašvaldības 2024. gada 27. jūnija saistošajiem noteikumiem Nr. 25/2024 “Ogres novada pašvaldības nolikums” rīkojas Ogres novada pašvaldības izpilddirektors Pēteris Špakovskis, no vienas puses, un

 (turpmāk – Nomnieks**)**, no otras puses,

turpmāk katra atsevišķi – Puse, abas kopā – Puses,

ņemot vērā izsoles rezultātus, kurus 2025. gada \_\_\_\_\_\_\_\_\_\_\_\_\_\_ apstiprinājusi Ogres novada pašvaldības mantas novērtēšanas un izsoles komisija – “Par elektrouzlādes staciju (divu iekārtu) un zemes vienības Brīvības ielā 35, Ogrē, Ogres novadā nomas tiesību izsoles norisi un rezultātu apstiprināšanu”(protokols Nr. K.1-2/\_\_),

pamatojoties uz:

* Ministru kabineta 2018. gada 20. februāra noteikumiem Nr. 97 “Publiskas personas mantas iznomāšanas noteikumi”,
* Ministru kabineta 2018. gada 19. jūnija noteikumiem Nr. 350 “Publiskas personas zemes nomas un apbūves tiesības noteikumi”,
* Ogres novada pašvaldības domes 2022. gada 22. decembra lēmumu “Par elektrouzlādes staciju (iekārtu) Brīvības ielā 15, Ogrē un Brīvības ielā 35, Ogrē nomas tiesību izsoli”,

noslēdz šādu divu elektroautomobiļu ārējās uzlādes sistēmu un zemes vienības ar kadastra apzīmējumu 7401 003 0013 Brīvības ielā 35, Ogrē, Ogres novadā daļas 64,64 m2 nomas līgumu, turpmāk - Līgums:

# Līguma priekšmets

* + 1. Iznomātājs nodod un Nomniekspieņem nomas lietošanā divas elektroautomobiļu ārējās uzlādes sistēmas un ar tām saistīto zemes vienības ar kadastra apzīmējumu 7401 003 0013 Brīvības ielā 35, Ogrē, Ogres novadā daļu 64,64 m2 platībā (turpmāk – Īpašums) saskaņā ar skici (pielikums Nr.1).
		2. Elektroautomobiļu ārējās uzlādes sistēmas iekļautas Iznomātāja pamatlīdzekļu uzskaitē 2021. gada 30. jūnijā (pamatlīdzekļu uzskaites kartiņas Nr. 122050390 un Nr. 122050391). Zemes vienība ar kadastra apzīmējumu 7401 003 0013 Brīvības ielā 35, Ogrē, Ogres novadā, reģistrēta Ogres pilsētas zemesgrāmatas nodalījumā Nr. 1687, īpašuma tiesības nostiprinātas Iznomātājam.
		3. Īpašums tiek iznomāts elektrotransportlīdzekļu uzlādes pakalpojuma sniegšanai saskaņā ar “Elektrouzlādes staciju apsaimniekošanas pakalpojuma sniegšanas nosacījumiem” (pielikums Nr. 2)
		4. Nomnieks uzņemas risku par iespējamiem zaudējumiem, ja Īpašumu Nomnieks atbilstoši savai iecerei nevarēs izmantot Līguma 1.3. apakšpunktā minētajam mērķim un/vai nevarēs izpildīt Līgumā noteiktās saistības. Iznomātājs šajā gadījumā neatlīdzina Nomniekam nekādus izdevumus (tai skaitā, ne nepieciešamos, ne derīgos, ne greznuma izdevumus).

# Līguma termiņš

* + 1. Līgums stājas spēkā pēc Līguma abpusējas parakstīšanas un Īpašuma nodošanas - pieņemšanas akta parakstīšanas. Persona, kas pilnvarota Nomnieka vārdā parakstīt Īpašuma pieņemšanas-nodošanas aktu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
		2. Līgums ir spēkā 5 (piecus) gadus no Līguma spēkā stāšanās dienas.
		3. Ja to pieļauj normatīvie akti, pēc šī Līguma nomas termiņa izbeigšanās, Līguma termiņš var tikt pagarināts, noslēdzot par to rakstveida vienošanos. Nomniekam ir pienākums rakstiski paziņot Iznomātājam par vēlēšanos pagarināt Līguma termiņu ne vēlāk kā 2 (divus) mēnešus pirms Līgumā noteiktā termiņa beigām.

# Nomas maksa un norēķinu kārtība noteikumi

* + 1. Nomas maksa par Īpašuma lietošanu ir \_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_ *euro* \_\_\_\_ centi) mēnesī(bez pievienotās vērtības nodokļa)no Līguma spēkā stāšanās dienas.
		2. Papildus nomas maksai Nomnieks maksā:
			1. zemes nomas maksu 28 EUR (divdesmit astoņi *euro*) gadā,
			2. pievienotās vērtības nodokli un nekustamā īpašuma nodokli par zemi.
		3. Līguma darbības laikā visus citus nodokļus un nodevas, kas paredzēti vai tiks noteikti Latvijas Republikas normatīvajos aktos, kas attiecas uz Īpašumu, Nomnieks maksā patstāvīgi.
		4. Nomas maksa maksājama no Līguma spēkā stāšanās dienas.
		5. Nomnieka iemaksātā izsoles nodrošinājuma nauda (50 EUR saskaņā ar \_\_\_\_\_\_\_\_\_\_\_\_\_ Maksājumu Nr.\_\_\_\_\_\_\_\_\_) netiek atgriezta, bet tiek ieskaitīta nomas maksas maksājumos.
		6. Šajā Līgumā noteiktos maksājumus Nomnieks samaksā (pārskaita) Iznomātāja norādītajā kontā saskaņā ar Nomniekam iesniegto rēķinu 10 (desmit) dienu laikā pēc Iznomātāja izrakstītā rēķina saņemšanas. Iznomātājam ir tiesības pēc saviem ieskatiem rēķinu sagatavot elektroniski vai papīra formā. Ja rēķins tiek sagatavots elektroniski, tas ir derīgs bez paraksta, un Iznomātājs iesniedz Nomniekam rēķinu, nosūtot uz Nomnieka e-pasta adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
		7. Maksājuma dokumentos Nomnieks uzrāda maksājuma mērķi – Īpašuma adresi vai rēķina numuru un datumu.
		8. Maksājums tiek uzskatīts par veiktu dienā, kad maksājumu summa ir ienākusi Iznomātāja kontā.
		9. Visas izmaksas, kas saistītas ar Līgumā paredzēto maksājumu veikšanu un bankas pakalpojumiem, sedz Nomnieks.
		10. Ja Līgumā noteiktie maksājumi tiek kavēti, Nomnieks maksā Iznomātājam nokavējuma procentus 0,5 % (piecas desmitdaļas procenta) apmērā no kavētās maksājuma summas par katru kavējuma dienu. Iznomātājs ir tiesīgs bez Nomnieka brīdināšanas, Nomnieka veiktos maksājumus vispirms ieskaitīt aprēķināto un nesamaksāto nokavējuma procentu dzēšanai un pēc tam nokavēto maksājumu pamatparāda dzēšanai.
		11. Iznomātājam ir tiesības, nosūtot Nomniekam rakstisku paziņojumu vai rēķinu, vienpusēji mainīt nomas maksu vai citu saistīto maksājumu apmēru bez grozījumu izdarīšanas Līgumā, ja izdarīti grozījumi tiesību aktos par publiskas personas mantas un zemesgabala nomas maksas aprēķināšanas kārtību.
		12. Ja Nomnieks veicis nelikumīgu būvniecību uz nomā nodotās zemes vienības, Iznomātājs var vienpusēji palielināt zemes nomas maksu, piemērojot koeficientu 1,5 uz laiku, līdz tiek novērsts pārkāpums.
		13. Iznomātājam ir tiesības, rakstiski nosūtot Nomniekam attiecīgu paziņojumu, vienpusēji mainīt Īpašuma nomas maksas apmēru bez grozījumu izdarīšanas Līgumā:
			1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10%. Nomas maksas paaugstinājumu nosaka, sākot ar otro nomas gadu, atbilstoši Centrālās statistikas pārvaldes sniegtajiem patēriņa cenu indeksiem;
			2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts sākot ar dienu, kāda noteikta attiecīgajos normatīvajos aktos;
			3. reizi gadā nākamajam nomas periodam, ja ir mainījušies Iznomātāja Īpašuma plānotie pārvaldīšanas izdevumi;
			4. ja normatīvie akti paredz citu nomas maksas apmēru vai nomas maksas aprēķināšanas kārtību, ja tā nav zemāka par Līgumā noteikto.
		14. Nomas maksu Nomnieks maksā pilnā apmērā visu Līguma darbības laiku neatkarīgi no jebkādiem apstākļiem.

# Pušu pienākumi un tiesības

* + 1. Iznomātājs garantē, ka Līguma darbības laikā Nomnieks varēs izmantot Īpašumu Līgumā minētajam mērķim bez jebkādiem pārtraukumiem vai traucējumiem no Iznomātāja puses.
		2. Iznomātājam ir tiesības:
			1. savlaicīgi saņemt no Nomnieka Līgumā noteiktos maksājumus, un pieprasīt no Nomnieka Īpašuma izmantošanu ar pienācīgu rūpību atbilstoši Līguma noteikumiem un normatīvajiem aktiem,
			2. veikt Īpašuma apsekošanu ar Nomnieku iepriekš saskaņotā laikā,
			3. pieprasīt atlīdzināt Nomnieka darbības vai bezdarbības rezultātā Īpašumam nodarītus tiešus zaudējumus,
			4. pieprasīt nekavējoties novērst Līguma saistību pārkāpšanu un/vai neievērošanu.
		3. Nomnieks apliecina, ka ir iepazinies ar Īpašumu un Īpašuma stāvoklis Nomniekam ir zināms.
		4. Īpašums tiek iznomāts tādā stāvoklī, kādā tas ir nodošanas dienā un kāds ir fiksēts Līgumam pievienotajā Īpašuma pieņemšanas un nodošanas aktā.
		5. Nomnieks apņemas uzsākt Īpašuma izmantošanu Līguma 1.3. apakšpunktā norādītajam mērķim 1 (viena) mēneša laikā pēc šī Līguma noslēgšanas.
		6. Nomnieks apņemas 10 (desmit) darba dienu laikā pēc Līguma stāšanās spēkā apdrošināt Īpašumu pret visa veida riskiem par saviem līdzekļiem, nodrošinot Īpašuma apdrošināšanas nepārtrauktību visā Līguma darbības laikā. Apdrošināšanas atlīdzības lielums tiek noteikts Īpašuma atjaunošanas vērtībā. Kā apdrošināšanas atlīdzības saņēmējs polisē jānorāda Iznomātājs. Apdrošināšanas polise (polises) iesniedzama Iznomātājam 5 (piecu) darba dienu laikā pēc attiecīga apdrošināšanas līguma noslēgšanas. Iestājoties apdrošināšanas gadījumam, Nomnieks apņemas nekavējoties samaksāt Iznomātājam starpību starp radītiem zaudējumiem un apdrošināšanas kompānijas izmaksāto summu.
		7. Nomniekam ir pienākums visā Līguma darbības laikā veikt visas nepieciešamās darbības, lai nepasliktinātu Īpašuma tehnisko stāvokli, kā arī ārējo izskatu.
		8. Nomnieks apņemas veikt Īpašuma remontu. Izdevumus par minētajiem remontdarbiem sedz Nomnieks. Pēc remontdarbu pabeigšanas Nomnieks iesniedz Iznomātājam dokumentāli pamatotu izziņu par Īpašumā paveiktajiem remontdarbiem un ieguldītajiem līdzekļiem.
		9. Nomnieks ir atbildīgs par Īpašuma ekspluatāciju atbilstoši normatīvo aktu prasībām.
		10. Nomnieks apņemas veikt Īpašuma uzturēšanu atbilstoši spēkā esošajiem normatīvajiem aktiem. Nomnieks uzņemas pilnu atbildību par Īpašuma ekspluatāciju, Nomniekam ir pienākums slēgt līgumus par pakalpojumiem, veikt Īpašuma, kā arī Īpašumam piegulošās publiskas lietošanas teritorijas uzkopšanu, organizēt atkritumu izvešanu, nodrošināt un sekot sanitāro normu un ugunsdrošības noteikumu ievērošanai, par avārijas situācijām nekavējoties paziņot organizācijām, kas nodrošina attiecīgo komunikāciju apkalpi, veikt neatliekamus pasākumus avārijas likvidēšanai un informēt Iznomātāju. Nomniekam ir pienākums atbildēt par ugunsdrošību Īpašumā, apstādījumu uzturēšanu un aizsardzību, kā arī Nomnieks atbild par citu nekustamā īpašuma īpašniekam normatīvajos aktos noteikto pienākumu izpildi saistībā ar Īpašumu, tostarp Nomnieks uzņemas materiālo zaudējumu atlīdzināšanu minēto pienākumu neizpildes gadījumā. Īpašniekam normatīvajos aktos noteiktos pienākumus, kas attiecas uz Īpašumu, Nomniekam ir pienākums veikt par saviem līdzekļiem, un uz Īpašumu gulošās nastas un apgrūtinājumus Nomnieks nes par saviem līdzekļiem, nesaņemot atlīdzību no Iznomātāja.
		11. Nomnieks veic Īpašuma apsardzi pēc saviem ieskatiem un par saviem līdzekļiem.
		12. Ja Īpašumam ir radušies bojājumi, tad Nomnieks nekavējoties novērš radušos bojājumus un sedz ar bojājumu novēršanu saistītos izdevumus, turpinot maksāt nomas maksu pilnā apmērā.
		13. Nomniekam nav tiesību nodot iznomāto Īpašumu apakšnomā.
		14. Nomniekam ir pienākums izpildīt normatīvo aktu, pašvaldības institūciju un Iznomātāja prasības, kas attiecas uz Īpašuma un apkārtējās teritorijas uzturēšanu kārtībā, ļaut Iznomātāja pārstāvjiem veikt Īpašuma tehnisko pārbaudi, nodrošināt pārstāvju piedalīšanos pārbaudes aktu sastādīšanā un parakstīšanā.
		15. Nomniekam ir pienākums ievērot zemes vienības lietošanas tiesību aprobežojumus, t.sk. esošās pazemes un virszemes komunikācijas, inženierkomunikāciju un objektu aizsargjoslas, kurās jāievēro lietošanas tiesību aprobežojumi atbilstoši Aizsargjoslu likuma prasībām un citus lietošanas tiesību aprobežojumus, kas noteikti saskaņā ar normatīvajiem aktiem.
	1. **Nepārvarama vara, pušu atbildība un strīdu risināšanas kārtība**
		1. Puses ir atbildīgas par Līguma saistību pārkāpšanu un/vai neievērošanu, kā arī par otrai Pusei savas darbības vai bezdarbības rezultātā nodarītajiem tiešajiem zaudējumiem, saskaņā ar šo Līgumu un spēkā esošajiem normatīvajiem aktiem.
		2. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ (Force majeure), kurus attiecīgā Puse (vai abas Puses) Līguma noslēgšanas brīdī vai tā darbības laikā nevarēja ne paredzēt, ne novērst, ne ietekmēt un par kuru rašanos Puses nav atbildīgas (piemēram, stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, normatīvie akti, valsts pārvaldes un pašvaldības institūcijas rīcība un to pieņemtie dokumenti, kas kavē, vai ierobežo Līguma saistību izpildi).
		3. Puse, kuru Līguma ietvaros ietekmē nepārvaramas varas apstākļi, nekavējoties par to informē otru Pusi. Šādam paziņojumam, ja tas ir iespējams tiek pievienots kompetento iestāžu izsniegts apliecinājums, kas satur minēto apstākļu apstiprinājumu un raksturojumu.
		4. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā vai kad radusies objektīvu apstākļu nekavēta izdevība, attiecīgā Puse netiek atbrīvota no Līguma saistību izpildes.
		5. Ja nepārvaramas varas apstākļi turpinās ilgāk nekā 30 (trīsdesmit) dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
		6. Līgumā neregulētajām tiesiskajām attiecībām piemērojami Latvijas Republikā spēkā esošie normatīvie akti.
		7. Visas nesaskaņas, domstarpības vai strīdus, kas radušies līguma izpildes laikā, Puses cenšas atrisināt sarunu ceļā. Ja vienošanās netiek panākta 60 (sešdesmit) dienu laikā, strīdi tiek risināti tiesā normatīvajos aktos paredzētajā kārtībā.
		8. Pretenzijas, kas saistītas ar Līguma izpildi, Pusēm jāizskata un jāsniedz atbilde ne vēlāk kā mēneša laikā no to saņemšanas dienas.
		9. Puses ir savstarpēji atbildīgas par Līgumā iekļauto un viena otrai sniegto ziņu patiesumu un īstumu.
	2. **Līguma grozījumi un izbeigšanās kārtība**
		1. Jebkādi grozījumi un papildinājumi Līgumā tiek izdarīti, Pusēm par to rakstiskā veidā vienojoties. Vienošanās par grozījumiem un papildinājumiem Līgumā pēc tās noslēgšanas pievienojama Līgumam un kļūst par tā neatņemamu sastāvdaļu.
		2. Ja Līguma darbības laikā rodas apstākļi, kas ierobežo Pušu līgumsaistību realizāciju, ieinteresētā Puse iesniedz priekšlikumus otrai Pusei par Līguma grozījumiem, un Puses vienojas par tālāko Līguma izpildi un norēķinu kārtību.
		3. Ja tiek pieņemti jauni vai grozīti spēkā esošie likumi, Ministru kabineta noteikumi vai citi normatīvie akti, kuri ietekmē Līguma izpildi, Pusēm jāievēro tajos minēto normu nosacījumi, bet nepieciešamības gadījumā Puses nekavējoties noformē attiecīgus grozījumus Līgumā.
		4. Iznomātājam ir tiesības vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, un neatlīdzinot Nomniekam jebkurus ar Īpašumu saistītos izdevumus (ne nepieciešamos, ne derīgos, ne greznuma izdevumus), par to paziņojot 30 (trīsdesmit) kalendārās dienas iepriekš, nosūtot rakstisku paziņojumu, šādos gadījumos:
			1. Nomnieka darbības vai bezdarbības dēļ tiek bojāts Īpašums;
			2. Nomniekam ir bijuši vismaz trīs nomas maksas kavējumi, kas kopā pārsniedz divu nomas maksājumu periodu;
			3. Nomnieks nav veicis Īpašuma apdrošināšanu;
			4. Nomnieks vairāk nekā mēnesi kavē nekustamā īpašuma nodokļa samaksu par Īpašumu;
			5. Nomniekam ir pasludināts maksātnespējas process, tiesiskās aizsardzības process vai ārpustiesiskās aizsardzības process;
			6. Ir apturēta Nomnieka saimnieciskā darbība, vai pamatojoties uz Valsts ieņēmumu dienesta lēmumu ir izbeigta Nomnieka darbība;
			7. Nomniekam ir uzsākts likvidācijas process;
			8. Īpašums bez Iznomātāja rakstiskas piekrišanas tiek nodots apakšnomā;
			9. Nomnieks nepilda Īpašuma izmantošanas noteikumus vai netiek sasniegts Līguma mērķis, ar kuru Iznomātājam bija tiesības rēķināties;
			10. Ja Nomnieks izmanto Īpašumu citiem mērķiem nekā minēts Līguma 1.3.  apakšpunktā;
			11. Līguma noteikumu neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildīšanu nākotnē;
			12. Nomnieks veic patvaļīgu Īpašuma vai tā daļas pārbūvi un/vai pārplānošanu, un/vai nojaukšanu un/vai maina tā funkcionālo nozīmi, bojā to un/vai veic būvdarbus Īpašumā, pārkāpjot normatīvos aktus;
			13. Nomnieks nepilda kādu no Līguma 4. punkta apakšpunktos minētajiem pienākumiem;
		5. Ja Īpašums Iznomātājam nepieciešams sabiedrības vajadzību nodrošināšanai vai normatīvajos aktos noteikto publisko funkciju veikšanai, Iznomātājam ir tiesības, rakstiski informējot Nomnieku 3 (trīs) mēnešus iepriekš, vienpusēji atkāpties no Līguma, neatlīdzinot Nomniekam zaudējumus, kas saistīti ar Līguma pirmstermiņa izbeigšanu.
		6. Nomnieks var atteikties no Īpašuma lietošanas 2 (divus) mēnešus iepriekš rakstiski paziņojot Iznomātājam un noslēdzot vienošanos ar Iznomātāju par Līguma izbeigšanu. Šādā gadījumā Iznomātājam nav pienākuma atlīdzināt Nomniekam zaudējumus un ar Īpašumu saistītos izdevumus (ne nepieciešamos, ne derīgos, ne greznuma izdevumus, tostarp ieguldījumus).
		7. Līgums var tikt priekšlaicīgi izbeigts, Pusēm vienojoties un neatlīdzinot Nomniekam ar Īpašumu saistītos izdevumus (ne nepieciešamos, ne derīgos, ne greznuma izdevumus, tostarp ieguldījumus).
		8. Līguma izbeigšana pirms termiņa neatbrīvo Nomnieku no pienākuma izpildīt maksājumu saistības, kuras viņš uzņēmies saskaņā ar Līgumu.
		9. Ja Īpašums dabas stihijas rezultātā vai tās radītā ugunsgrēkā pilnīgi gājis bojā, Līgums tiek izbeigts, Pusēm vienojoties.
		10. Līguma termiņam beidzoties vai jebkuros citos Līguma izbeigšanas gadījumos Nomniekam jāatbrīvo Īpašums Līguma izbeigšanās dienā un:
			1. jānodod tas Iznomātājam ar nodošanas un pieņemšanas aktu, Īpašumu nododot labā stāvoklī. Ar labo stāvokli Līguma izpratnē saprotams tāds, kas nav sliktāks par to stāvokli, kāds tas bija Īpašuma pieņemšanas - nodošanas aktā, ievērojot Īpašuma dabīgo nolietojumu;
			2. jānodod Iznomātājam bez atlīdzības Nomnieka izdarītie neatdalāmie uzlabojumi, kā arī visi nepieciešamie un derīgie ieguldījumi, ko ir veicis Nomnieks, un pārbūves, un ietaises, kurām jābūt lietošanas kārtībā;
			3. jānodod Iznomātājam bez atlīdzības lietas un aprīkojums, kas nodrošina Īpašuma normālu lietošanu, kā arī priekšmeti, kuri nav atdalāmi, nesabojājot tos, un virsmas, pie kurām tie piestiprināti.
		11. Nomnieks piekrīt, ka Nomnieka un trešo personu kustamā manta, kas atradīsies Īpašumā nākamajā dienā pēc Līguma izbeigšanās, tiek atzīta par atmestu mantu, un Iznomātājs ir tiesīgs pārņemt to savā īpašumā un rīkoties ar to pēc saviem ieskatiem.
		12. Līguma 6.10. apakšpunktā paredzēto pienākumu nepildīšanas gadījumā Nomniekam jāmaksā līgumsods viena gada nomas maksas apmērā, kāds tas ir Līguma izbeigšanas brīdī, kā arī jāsedz Iznomātājam visu veidu zaudējumi un izdevumi, kādi Iznomātājam radušies sakarā ar Līguma 6.10. apakšpunktā Nomniekam noteikto pienākumu nepildīšanu.
	3. **Fizisko personu datu apstrāde**
		1. Nolūkā nodrošināt līguma noteikumu izpildes iespējamību, tostarp informācijas apriti, ka arī lai izpildītu uz Pusēm attiecināmos juridiskos pienākumus un ievērotu Pušu leģitīmās intereses, Pusēm ir tiesības apstrādāt no otras Puses iegūtos fizisko personu datus (piemēram, Pušu kontaktpersonu datus), ievērojot normatīvajos aktos noteiktās prasības šādu datu apstrādei un aizsardzībai, tostarp, bet ne tikai, Vispārīgās datu aizsardzības regulas ((ES) 2016/679) prasības.
		2. Puse, kura nodod otrai Pusei fizisku personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu. Puses vienojas, ka līguma izpildes nodrošināšanai Puses ir tiesīgas līguma ietvaros iegūtos fizisko personu datus nodot trešajām personām, t.sk. zemesgrāmatai, Valsts zemes dienestam, zvērinātam notāram, kā arī citām trešajām personām, ja normatīvajos aktos noteiktajos gadījumos tiek saņemti šo personu pieprasījumi un ir konstatējams tiesiskais pamats pieprasījumā norādīto personas datu nodošanai. Puses vienojas, ka tie var nodot no otras Puses saņemtos fizisko personu datus personām, kas sniedz Pusēm pakalpojumus tā darbības un līguma izpildes nodrošināšanai (apstrādātājiem), t.sk. projektēšanas komersantiem, būvkomersantiem, mērniecības uzņēmumiem, informācijas sistēmu uzturētājiem, grāmatvedības un juridisko pakalpojumu sniedzējiem.
		3. Puses apņemas pēc otras Puses pieprasījuma un/vai līgumattiecību izbeigšanas iznīcināt no otras Puses iegūtos fizisko personu datus, ja izbeidzas mērķis un tiesiskais pamats tos apstrādāt līguma izpildes nodrošināšanai, ja vien nepastāv cits tiesiskais pamats personu datu apstrādei.

# Citi noteikumi

* + 1. Nomas attiecības ir saistošas Pušu tiesību un saistību pārņēmējiem.
		2. Informācijas apmaiņa starp Pusēm notiek rakstveidā, nododot to personiski, nosūtot pa pastu vai elektroniski uz Pušu elektroniskā pasta adresi vai e-adresi.
		3. Puses vienojas, ka jebkura veida informācija, kas Pusēm kļuva zināma saistībā ar Līgumu, ir uzskatāma par konfidenciālu un tā izplatīšana (publicēšana) ir atļauta tikai ar otrās Puses rakstisku piekrišanu.
		4. Par Līguma izpildi:
			1. no Iznomātāja puses atbild \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
			2. no Nomnieka puses atbild \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
		5. Parakstītais Līgums pilnībā apliecina Pušu vienošanos. Jebkuras izmaiņas stāsies spēkā tikai tad, kad tās tiks noformētas rakstiski.
		6. Ja spēku zaudēs kāds no Līguma noteikumiem, tas neietekmēs pārējo noteikumu spēkā esību.
		7. Pušu strīdi tiek izskatīti, Pusēm savstarpēji vienojoties, bet, ja Puses nevar vienoties – Latvijas Republikas tiesā saskaņā ar normatīvajiem aktiem.
		8. Līgums sagatavots latviešu valodā un kopā ar pielikumiem parakstīts elektroniskā formā ar drošu elektronisko parakstu, kas satur laika zīmogu.
		9. Līgums stājas spēkā, kad to parakstījušas abas Puses. Līguma spēkā stāšanas datums ir pēdējā pievienotā droša elektroniskā paraksta un tā laika zīmoga datums.
		10. Abpusēji parakstot šo Līgumu, Puses apliecina, ka katra no Pusēm ir saņēmusi abpusēji ar drošu elektronisko parakstu parakstītu Līgumu.

**Pušu rekvizīti un paraksti:**

|  |  |
| --- | --- |
| Iznomātājs:**Ogres novada pašvaldība**Reģistrācijas Nr. 90000024455Juridiskā adrese: Brīvības iela 33, Ogre, Ogres novads, LV-5001Konta Nr. LV25TREL9800890740210Valsts Kase, TRELLV22E-pasts: ogredome@ogresnovads.lvTālr.: 65071160Ogres novada pašvaldības izpilddirektors Pēteris Špakovskis | Nomnieks: |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU